

**H O T Ă R Â R E**

**privind alocarea unor sume din fondul de rezervă**

**al bugetului local al Judeţului Cluj în anul 2025**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. 95 din 20.05.2025 privind alocarea unor sume din fondul de rezervă al bugetului local al Judeţului Cluj în anul 2025, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare nr. 21.100/20.05.2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 21.101/20.05.2025 şi de Avizul cu nr. 21.100 din 27.05.2025 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Adresa Primarului Comunei Viișoara nr. 3.343/07.04.2025, înregistrată la Consiliul Județean Cluj sub nr. 15.835/08.04.2025;
* Adresa Primarului Comunei Căpușu Mare nr. 3.282/15.05.2025, înregistrată la Consiliul Județean Cluj sub nr. 21.048/15.05.2025;
* Adresa Primarului Comunei Ploscoș nr. 2.379/16.05.2025, înregistrată la Consiliul Județean Cluj sub nr. 21.271/16.05.2025;
* Adresa Primarului Comunei Săvădisla nr. 4.036/16.05.2025, înregistrată la Consiliul Județean Cluj sub nr. 21.308/16.05.2025;

Luând în considerare dispozițiile art. 123-140 și ale art. 142- 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 (republicată 2);

În conformitate cu prevederile:

* art. 173 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 36 alin. (1) din Legea privind finanţele publice locale nr. 273/2006, cu modificările şi completările ulterioare;
* Hotărârii Consiliului Județean Cluj nr. 42/2025 privind aprobarea bugetului general propriu al Județului Cluj pe anul 2025;

În temeiul competențelor stabilite prin art. 182 alin. (1) și art. 196 alin.(1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

 **hotărăşte:**

**Art. 1.** Se aprobă alocarea sumei de170 mii lei din fondul de rezervă al bugetului local al Județului Cluj în anul 2025 pentru Comuna Viișoara, pentru repararea drumurilor de exploatație agricolă.

**Art. 2.** Se aprobă alocarea sumei de 200 mii lei din fondul de rezervă al bugetului local al Județului Cluj în anul 2025 pentru Comuna Căpușu Mare pentru întreținere și reparații la stațiile de epurare din localitățile Bălcești și Agârbiciu.

**Art. 3.** Se aprobă alocarea sumei de80 mii lei din fondul de rezervă al bugetului local al Județului Cluj în anul 2025 pentru Comuna Ploscoș, pentru înlocuirea bazinelor de stocare și aprovizionare cu apă din cadrul rețelei locale a satelor Ploscoș, Valea Florilor și Crairat.

**Art. 4.** Se aprobă alocarea sumei de 100mii lei din fondul de rezervă al bugetului local al Județului Cluj în anul 2025 pentru Comuna Săvădisla, pentru întocmirea documentației în vederea extinderii rețelei de apă și canalizare în localitatea Hășdate.

**Art. 5.** Se aprobă alocarea sumei de 200 mii lei din fondul de rezervă al bugetului local al Judeţului Cluj în anul 2025 pentru Comuna Căianu, pentru refacerea infrastructurii rutiere de pe raza localităților Vaida-Cămărașu și Căianu distruse de fenomenele meteorologice extreme.

**Art. 6.** Până la data de 15 decembrie 2025 comunele Viișoara, Căpușu Mare, Ploscoș, Săvădisla și Căianu vor prezenta un raport de justificare a utilizării fondurilor alocate potrivit prevederilor prezentei hotărâri.

 **Art. 7. (1)** Fondurile alocate conform prevederilor prezentei hotărâri vor fi utilizate numai în scopul pentru care au fost acordate.

**(2)** În cazul neutilizării acestor fonduri până la data de 15 decembrie 2025, sumele primite se vor restitui către bugetul Județului Cluj până cel târziu la data de 22 decembrie 2025.

**Art. 8.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Generală Buget-Finanțe, Resurse Umane, în colaborare cu Comunele Viișoara, Căpușu Mare, Ploscoș, Săvădisla și Căianu.

**Art. 9.** Prezenta hotărâre se comunică Direcţiei Generale Buget-Finanţe, Resurse Umane; comunelor Viișoara, Căpușu Mare, Ploscoș, Săvădisla și Căianu, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  p. **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 92 din 27 mai 2025**

Prezenta hotărâre a fost adoptată cu 34 de voturi “pentru”, iar doi membri ai Consiliului județean nu au votat, fiind astfel respectate prevederile legale privind majoritatea de voturi necesară.